Úradný vestník L 190 , 11/08/1995 S. 0009 - 0010



Rozhodnutie Komisie z 25. júla 1995, ktorým sa mení a dopĺňa rozhodnutie Rady 79/542/EHS a rozhodnutia Komisie 92/260/EHS, 93/195/EHS, 93/196/EHS a 93/197/EHS vzhľadom na podmienky týkajúce sa zdravia zvierat a veterinárnu certifikáciu pre dočasný vstup a opakovaný vstup registrovaných koní a dovozy do spoločenstva koňovitých zvierat (equidae) určených na zabitie, registrovaných, chovných a úžitkových equidae z Maroka (Text s významom pre EHP) (95/322/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach týkajúcich sa zdravia zvierat, ktorou sa riadi premiestňovanie a dovoz koňovitých zvierat (equidae) z tretích krajín [1], naposledy zmenenú a doplnenú Aktom o pristúpení Rakúska, Fínska a Švédska, a najmä na jej články 12, 13, 14, 15, 16, 18 a 19 bod ii), keďže sa rozhodnutím Rady 79/542/EHS [2], naposledy zmeneným a doplneným Aktom o pristúpení Rakúska, Fínska a Švédska, zostavil zoznam tretích krajín, z ktorých členské štáty povolia dovoz hovädzieho dobytku, ošípaných, equidae, oviec a kôz, čerstvého mäsa a mäsových výrobkov; keďže sa zdravotné podmienky a veterinárna certifikácia pre dočasný vstup registrovaných koní pre dovozy equidae určených na zabitie a pre dovozy registrovaných chovných a úžitkových equidae ustanovujú v rozhodnutiach 92/260/EHS [3], 93/196/EHS [4] a 93/197/EHS [5] v tomto poradí, všetky naposledy zmenené a doplnené Aktom o pristúpení Rakúska,Fínska a Švédska, a pre opakovaný vstup registrovaných koní po ich dočasnom vývoze sú ustanovené v rozhodnutí 93/195/ES [6], naposledy zmenenom a doplnenom rozhodnutím Komisie 95/99/ES [7]; keďže po veterinárnej inšpekčnej misii Komisie v Maroku a po obdržaní komplexnej správy o kontrolných opatreniach prijatých príslušnými orgánmi Maroka, zdravotná kontrola equidae je pod uspokojujúcou kontrolou dobre štruktúrovaných a organizovaných veterinárnych služieb; keďže sa v Maroku už vyše dvoch rokov nevyskytol africký mor koní a očkovanie proti tomuto ochoreniu sa počas posledných dvanástich mesiacov nevykonalo; keďže sa veterinárne orgány Maroka zaručili Komisii a členským štátom oznámiť do 24 hodín prostredníctvom telefaxu, telegramu alebo telexu potvrdený výskyt akéhokoľvek infekčného alebo nákazlivého ochorenia u equidae uvedeného v prílohe A smernice Rady 90/426/EHS a akúkoľvek zmenu očkovacej alebo dovoznej politiky vzhľadom na equidae; keďže sa podmienky týkajúce sa zdravia zvierat a veterinárna certifikácia musia prijať podľa situácie týkajúcej sa zdravia zvierat v príslušných tretích krajinách; keďže sa uvedený prípad vzťahuje len na registrované kone; keďže sa musia náležite zmeniť a doplniť rozhodnutie Rady 79/542/EHS a rozhodnutia Komisie 92/260/EHS, 93/195/EHS, 93/196/EHS a 93/197/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V časti 1 prílohy rozhodnutia Rady 79/542/EHS sa riadok vzťahujúci sa na Maroko týmto mení a dopĺňa takto: V podtitule "živé zvieratá" v stĺpci "Osobitné poznámky" sa vynechá odkaz na poznámku pod čiarou č. "(6)". Článok 2 Rozhodnutie Komisie 92/260/EHS sa mení a dopĺňa takto: 1. Slovo "Maroko" sa podľa abecedného poradia pridá do zoznamu tretích krajín v skupine E prílohy I. 2. Slovo "Maroko" sa podľa abecedného poradia pridá do zoznamu tretích krajín v názve zdravotného certifikátu uvedeného v prílohe II časti E. Článok 3 Rozhodnutie Komisie 93/195/EHS sa mení a dopĺňa takto: 1. Slovo "Maroko" sa podľa abecedného poradia pridá do zoznamu tretích krajín v skupine E prílohy I. 2. Slovo "Maroko" sa podľa abecedného poradia pridá do zoznamu tretích krajín pod "skupinu E" v názve zdravotného certifikátu uvedeného v prílohe II. Článok 4 Slovo "Maroko" sa podľa abecedného poradia pridá do zoznamu tretích krajín v poznámke pod čiarou č. (3) skupiny E prílohy II rozhodnutia Komisie 93/196/EHS. Článok 5 Rozhodnutie Komisie 93/197/EHS sa mení a dopĺňa takto: 1. Slovo "Maroko" sa podľa abecedného poradia pridá do zoznamu tretích krajín v skupine E prílohy I. 2. Slovo "Maroko" sa podľa abecedného poradia pridá do zoznamu tretích krajín v druhej časti vety názvu, ktorý sa vzťahuje na registrované chovné a úžitkové equidae, zdravotného certifikátu uvedeného v prílohe II časti E. Článok 6 Toto rozhodnutie je adresované členským štátom. V Bruseli 25. júla 1995 Za Komisiu Franz Fischler člen Komisie [1] Ú. v. ES L 224, 18.8.1990, s. 42. [2] Ú. v. ES L 146, 14.6.1979, s. 15. [3] Ú. v. ES L 130, 15.5.1992, s. 67. [4] Ú. v. ES L 86, 6.4.1993, s. 7. [5] Ú. v. ES L 86, 6.4.1993, s. 16. [6] Ú. v. ES L 86, 6.4.1993, s. 1. [7] Ú. v. ES L 76, 5.4.1995, s. 16. --------------------------------------------------